जिला कांग्रेस उठाएगी कैंट सड़क का मुद्दा
कांग्रेस की स्थापना से लेकर अब तक के इतिहास को बताया
भास्कर संवाददाता। गुना
वादा खिलाफी के साथ युवा, महिला व किसान विरोधी भाजपाई विचारधारा से लड़ने के संकल्प के साथ सोमवार को कांग्रेस ने अपना स्थापना दिवस मनाया। इसमें वक्ताओंं ने कहा कि मप्र के नगरीय निकाय चुनाव परिणामों से लेकर बिहार, गुजरात, महाराष्ट्र, झाबुआ व झारखंड में कांग्रेस की जीत ने यह बता दिया है कि देश की जनता अब कांग्रेस की ओर देख रही है। वक्ताओं ने 1885 में कांग्रेस की स्थापना से लेकर अब तक कांग्रेस के इतिहास व कार्यों पर भी प्रकाश डाला। वक्ताओ ने कहा कि भाजपा सरकारें गुना के विकास के साथ भेदभाव कर रही है। इसका जीता जागता प्रमाण गुना मे सांसद श्री सिंधिया द्वारा धन की व्यवस्था अपने स्तर पर करने के भरोसे के बाद भी भाजपा सरकार स्टेडियम निर्माण के लिए इजाजत नहीं दे रही है।
गुना में हनुमान चौराहे से लेकर कैंट तक सड़क निर्माण को लेकर जन आवाज बुलंद करने का निर्णय भी कांग्रेस ने लिया। इससे पूर्व कांग्रेसजनों ने वरिष्ठ नेताओं के चित्रों पर पुष्प अर्पित किए।
पंडित नेहरु से लेकर भी कांग्रेस नेताओं का पुण्य स्मरण किया। इसमें जिला अध्यक्ष योगेंद्र लुंबा, देवेंद्र गुप्ता, विश्वनाथ तिवारी, देवेंद्र श्रीवास्तव, ब्लाक कांग्रेस अध्यक्षगण विठ्ठल दास मीना, सूर्यकांत जगताप, ओमप्रकाश सोनी, किसान कांग्रेस अध्यक्ष श्रवण धाकड़, महिला कांग्रेस अध्यक्ष संगीता रजक, सेवादल अध्यक्ष सलीम अंसारी, मोहन रजक, नीरज निगम, घासीराम अहिरवार, चंद्रप्रकाश अहिरवार, शिवपाल परमार आदि ने विचार व्यक्त किए। संचालन सांसद प्रतिनिधि शेखर वशिष्ठ ने किया। आभारी सांसद प्रतिनिधि अनिल रूपश्री ने माना।
bho_Deva hin_Deva bho_Deva hin_Deva hin_Deva mai_Deva